
ŠAKIŲ RAJONO SAVIVALDYBĖ
TARYBOS POSĖDŽIO 
PROTOKOLAS

2013-12-12 Nr. Tp-12
Šakiai


Posėdis įvyko 2013-12-12 1000-1100 val.

Posėdžio pirmininkas  Juozas Bertašius.


Posėdžio sekretorė  Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 22 rajono savivaldybės tarybos nariai (registravimo žiniaraštis pridedamas, 1 priedas). 


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas). 

Juozas Bertašius. Darbotvarkėje buvo pateikta 10 klausimų, tačiau komitetų metu buvo gautas papildomas klausimas - Nr. 11. „Dėl projekto „Veiklios kaimynystės viešosios paskirties erdvių modernizavimas – II etapas“, kurį siūlau įtraukti į darbotvarkę.

NUSPRĘSTA. Patvirtinti posėdžio darbotvarkę su papildymais. 

BALSAVO: „už“ – 22 (vienbalsiai).
 
DARBOTVARKĖ:


1. Dėl rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo. 






2. Dėl turto perdavimo Šakių „Varpo“ mokyklai. 


3. Dėl leidimo statyti laikiną nesudėtingą statinį Šakiuose, E.Steponaičio g. 10.


4. Dėl vienkartinės paramos Genovaitei Kunigėlienei skyrimo. 

5. Dėl rajono savivaldybės tarybos 2013 m. gegužės 30 d. sprendimo Nr. T-215 dalinio pakeitimo ir papildymo. 

6. Dėl turto perdavimo. 

7. Dėl rajono savivaldybės tarybos 2012 m. sausio 19 d. sprendimo Nr. T-13 dalinio pakeitimo. 
8. Dėl Plokščių mokyklos – daugiafunkcio centro mokytojų ir pagalbos mokiniui specialistų (išskyrus psichologus) atestacijos komisijos tvirtinimo. 

9. Dėl rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos komisijų parengtų 2014-2016 metų atestacijos programų tvirtinimo. 

10. Dėl rajono savivaldybės 2011-2017 metų plėtros strateginio plano papildymo ir patikslinimo. 


11. Dėl projekto „Veiklios kaimynystės viešosios paskirties erdvių modernizavimas – II etapas“. 


1. SVARSTYTA. Rajono savivaldybės tarybos 2013 m. vasario 28 d. sprendimo Nr. T-52 dalinio pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-403).


BALSAVO: „už“ – 22 (vienbalsiai). 


2. SVARSTYTA. Turto perdavimo Šakių „Varpo“ pagrindinei mokyklai klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-404).


BALSAVO: „už“ – 22 (vienbalsiai).

3. SVARSTYTA. Leidimo statyti laikiną nesudėtingą statinį Šakiuose, E.Steponaičio g. 10 klausimas. 



Pranešėja Egidija Grigaitienė, Biudžeto ir turto skyriaus vedėja. 


Juozas Bertašius. Sprendimo projekte vietoj žodžio „leidimo“ siūloma įrašyti žodį „sutikimo“. Šiuo klausimu pateikti du sprendimo variantai. Prie esamo pastato laikinas statinys jau yra pastatytas, kad netrukdytume vykdyti verslą siūloma pritarti pirmam sprendimo projekto variantui.


Violeta Simonavičienė. Kad pastatas pastatytas komiteto metu nebuvome informuoti. Manau, kad sprendimo projekte reikėtų nurodyti terminą, kada statinį turės nugriauti. 


Juozas Bertašius. Sprendimo projekte yra numatyta, kad nesudėtingą pastatą leidžiama naudoti trejus metus, t.y. iki savivaldybės ilgalaikio materialiojo turto nuomos sutarties termino pabaigos. 


NUSPRĘSTA. Pritarti sprendimo projektui (sprendimas Nr. T-405).


BALSAVO: „už“ – 20, „susilaikė“ - 2. 



4. SVARSTYTA. Vienkartinės paramos Genovaitei Kunigėlienei skyrimo  klausimas. 


Pranešėja Leonora Pocevičiūtė, Socialinės paramos skyriaus vedėja.


NUSPRĘSTA. Pritarti sprendimo projektui (sprendimas Nr. T-406).


BALSAVO: „už“ – 22 (vienbalsiai).

5. SVARSTYTA. Rajono savivaldybės tarybos 2013 m. gegužės 30 d. sprendimo Nr. T-215 dalinio pakeitimo ir papildymo klausimas. 


Pranešėjas Zenonas Ulkė, tarybos narys. 


Juozas Bertašius. Sprendimo projektą siūloma papildyti žodžiais „Konstatuoti, kad šis sprendimas įsigalioja nuo 2014 m. rugsėjo 1 d.“. 


Bernardinas Petras Vainius. Kokių paskatų vedamas kolegea stengėsi pateikti šį sprendimo projektą?


Zenonas Ulkė. Tikslas yra tas, kad rajono kaimuose būtų išlaikytas mokyklų tinklas.


Antanas Burkšaitis. Tarkim mokinys mokosi 4 klasėje ir priėmus tarybai tokį sprendimą mokinys turės grįžti į jam pagal teritoriją priskirtą mokyklą. Siūlyčiau papildyti sprendimo projektą, kad tvarka įsigalioja nuo 20014 m. rugsėjo 1 d. mokiniams, kurie naujai priimami mokytis į mokyklą. 


Edmundas Rinkevičius. Siūlau šį klausimą išbraukti iš darbotvarkės arba jam nepritarti. 2012 metais mes balsavome už mokyklų pertvarkos tinklą. Tvarkos 4.1. punkte rašoma, kad aprašas galioja „kaime gyvenantiems bendrojo ugdymo mokyklų priešmokyklinio ugdymo grupių ir 1-12 klasių mokiniams“ pagal šį punktą mokiniai, kurie važiuotų mokytis iš miesto į miestą negalėtų naudotis transporto lengvata. 


Vaidas Balčiūnas. Siūlau įpareigoti Švietimo ir sporto skyriaus vedėją, kad ji tarybos vardu kreiptųsi į Ministeriją, kad šis įstatymas atitiktų mūsų lūkesčius. 


Kęstutis Smirnovas. Komiteto metu mes buvome nusprendę siūlyti šį klausimą atidėti ir pavesti Švietimo ir sporto skyriui susitikti su mokyklų direktoriais ir išdiskutuoti šį klausimą.


Antanas Burkšaitis. Siūlyčiau atidėti šį projektą, nes šiandien jo nepriėmę mes niekur nepavėluosime. 


Juozas Bertašius. Siūlau balsuoti už sprendimo projektą su įrašytais žodžiais „Konstatuoti, kad šis sprendimas įsigalioja nuo 2014 m. rugsėjo 1 d.“.  


NUSPRĘSTA. Pritarti sprendimo projektui su papildymais įrašant žodžius „Konstatuoti, kad šis sprendimas įsigalioja nuo 2014 m. rugsėjo 1 d.“ (sprendimas Nr. T-407).


BALSAVO: „už“ – 15, „prieš“ – 4, „susilaikė“ – 3. 

6. SVARSTYTA. Turto perdavimo klausimas. 


Pranešėja Vyda Pranckevičienė, Švietimo ir sporto skyriaus vedėja.  


NUSPRĘSTA. Pritarti sprendimo projektui (sprendimas Nr. T-408).


BALSAVO: „už“ – 22 (vienbalsiai). 


7. SVARSTYTA. Rajono savivaldybės tarybos 2012 m. sausio 19 d. sprendimo Nr. T-13 dalinio pakeitimo klausimas. 


Pranešėja Vyda Pranckevičienė, Švietimo ir sporto skyriaus vedėja. 


NUSPRĘSTA. Pritarti sprendimo projektui (sprendimas Nr. T-409).


BALSAVO: „už“ – 22 (vienbalsiai).



8. SVARSTYTA. Plokščių mokyklos – daugiafunkcio centro mokytojų ir pagalbos mokiniui specialistų (išskyrus psichologus) atestacijos komisijos tvirtinimo klausimas.


Pranešėja Vyda Pranckevičienė, Švietimo ir sporto skyriaus vedėja. 


NUSPRĘSTA. Pritarti sprendimo projektui (sprendimas Nr. T-410).


BALSAVO: „už“ – 21 „nedalyvavo balsavime“ - 1.

9. SVARSTYTA. Rajono savivaldybės švietimo įstaigų mokytojų ir pagalbos mokiniui specialistų (išskyrus psichologus) atestacijos komisijų parengtų 2014-2016 metų atestacijos programų tvirtinimo klausimas.


Pranešėja Vyda Pranckevičienė, Švietimo ir sporto skyriaus vedėja.


NUSPRĘSTA. Pritarti sprendimo projektui (sprendimas Nr. T-411).


BALSAVO: „už“ – 21, „susilaikė“ - 1.

10. SVARSTYTA. Rajono savivaldybės 2011-2017 metų plėtros strateginio plano papildymo ir patikslinimo klausimas.


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-412).


BALSAVO: „už“ – 22 (vienbalsiai).

11. SVARSTYTA. Projekto „Veiklios kaimynystės viešosios paskirties erdvių modernizavimas – II etapas“ klausimas.


Pranešėjas Vitas Girdauskas, Regioninės plėtros skyriaus vedėjas. 


Violeta Simonavičienė. Komiteto metu nebuvo atsakyta, kas dalyvavo pasirašant šią sutartį ir kas tai yra per projektas? 

Vitas Girdauskas. Vasarą bendradarbiaujant su Lenkais buvo pasirašyta paraiška vandens turizmui Šešupės upėje. Šešupės euroregiono turizmo informacijos centras dalyvavo kaip partneris ir pasirašė paraišką. Tik prieš pasirašant paraišką turėjo būti gautas tarybos pritarimas. 


Eglė Plančiūnienė. Kofinansavimo suma yra 12724 Lt. Šiame projekte mes sutikome dalyvauti nes bus sutvarkyta infrastruktūra prie Šešupės upės. Projektas bus įgyvendinamas 2014 metais, kuriuo numatoma rekreacinės zonos Panoviuose įrengimas ir vandens turizmo trasos ženklinimas nuo Kudirkos Naumiesčio iki Slavikų.    

Violeta Simonavičienė. Noriu paklausti Biudžeto ir turto skyriaus vedėjos ar biudžete bus galimybė rasti lėšas?


Egidija Grigaitienė. Kaip taryba nuspręs taip biudžetas bus dėliojamas. Tik noriu paklausti ar reikalinga suma bus tik 12274 Lt ar nereikės apyvartinių lėšų? 


Eglė Plančiūnienė. Apyvartinėms lėšoms suteiks paramą. 


Egidija Grigaitienė. Jei šis sprendimas bus priimtas tai tvirtinant biudžetą Regioninės plėtros ir bendruomeninių iniciatyvų programoje bus numatyta 12274 Lt suma. 

NUSPRĘSTA. Pritarti sprendimo projektui (sprendimas Nr. T-413).


BALSAVO: „už“ – 21, „susilaikė“ - 1.
***


Edmundas Rinkevičius. Gautas J.Palukaičio IĮ Moba prašymas, kuriame prašoma įtraukti L.Giros gatvės asfaltavimo darbus. 


Juozas Bertašius. Posėdyje dalyvauja savivaldybės administracijos direktorius, kuriam siūlome pasirūpinti, kad ši kelio atkarpa būtų išasfaltuota. 

***


Edmundas Rinkevičius. Spaudoje buvo informacija, kad Kudirkos Naumiesčio seniūnijos gyventojai buvo surinkę 500 parašų dėl seniūno rinkimo. Siūlyčiau rajono savivaldybės tarybai kreiptis į Seimą, nes bendruomenių nuomonė yra labai svarbi ir bendruomenės pasisako už tai, kad seniūnai, merai, savivaldybės tarybos nariai būtų renkami tiesiogiai. Kitam tarybos posėdžiui parengsiu kreipimosi tekstą Seimui, kad būtų priimti reikalingi įstatymai, šiam procesui prasidėti. 


Juozas Bertašius. Jūsų siūlomai iniciatyvai pritariu. 

***

Edmundas Rinkevičius. Ar rajono savivaldybės taryba galėtų padėti surasti patalpas Vaišnavų kultūros centrui?


Juozas Bertašius. Viešnavų kultūros centrui patalpos surastos. Jiems pasiūlytos vaistinės pastate esančios rūsio patalpos. 

Posėdžio pirmininkas




Juozas Bertašius

Posėdžio sekretorė




Inga Kanapeckienė

